Hvar ? Miðbær ReykjavíkurHvenær ? 6. – 9. nóvemberAðgangseyrir : Frá 19.900 kr . Iceland Airwaves er uppskeruhátíð íslensku tónlistarsenunnar . Hátíðin byrjaði sem eins dags veisla í flugskýli árið 1999 og hefur verið árlegur viðburður síðan þá . Hún stækkaði með hverju ári þangað til í fyrra , þegar dögum var fækkað úr fimm í fjóra . Þrátt fyrir það er hún enn miðpunktur viðburðadagatals flestra hljómsveita landsins sem keppast um tækifærið til að koma þar fram , enda laðar engin önnur hátíð jafn marga gesti og gagnrýnendur til sín . Hægt er að sjá alla flóruna af meginstraumstónlist landsins , bæði frá sjóuðum sveitum eins og Of Monsters and Men , Hatara og Mammút , og nýgræðingum sem eru að feta sín fyrstu skref , auk erlendra stórstjarna . Hjartahlýi sigurvegari Söngvakeppni evrópskra sjónvarpsstöðva frá 2017 , Salvador Sobral , vann með flest greidd stig í sögu keppninnar . Hann á leið til Íslands þar sem hann er að kynna plötu sína , Paris-Lisboa , sem fjallar um borgirnar og ferðalag þeirra á milli . Platan er einnig undir áhrifum Wim Wenders-myndarinnar Paris-Texas og er ýmist flutt á portúgölsku , spænsku , ensku eða frönsku . Atómstöðin – endurlit Hvar ? ÞjóðleikhúsiðHvenær ? 1. – 30. nóvember kl. 19.30 Aðgangseyrir : 6.200 kr . Skáldsaga Nóbelskáldsins Halldórs Laxness , Atómstöðin , var afar umdeild þegar hún kom út árið 1948 , enda fjallaði hún um herstöðvarmálið , sem var þá mikið hitamál í íslensku samfélagi . Í þessari leiksýningu skoðar ný kynslóð leikhúslistafólks verkið í sögulegu samhengi og skapar krassandi og ögrandi sýningu , fulla af húmor . Handritið er skrifað af Dóra DNA , barnabarni Halldórs Laxness , í samvinnu við leikstjórann Unu Þorleifsdóttur . Vatn og blóð er nýtt vídeóverk eftir Gjörningaklúbbinn , sem sækir innblástur í líf og list Ásgríms Jónssonar listmálara . Í verkinu mætir fortíðin nútímanum þar sem sköpunarkrafturinn , innsæið og náttúran skipa stóran sess í óræðum heimi . Við undirbúning verksins var sjáandi fenginn til að komast í tengsl við Ásgrím sem tjáði sig um orkuna sem býr í listinni . Sérstakt opnunarteiti er haldið 2. nóvember kl. 16.00 . Æsingur er haldinn í fyrsta skiptið í ár , en hann er furðusagnahátíð þar sem höfundar , útgefendur og annað bókmenntafólk hittist og ræðir um þennan flokk íslenskra bókmennta . Meðal annars er rætt um sögu furðusagna á Íslandi og hvað það er við furðusögur sem laðar að sér höfunda og lesendur . Þar að auki verður lesið úr verkum í vinnslu og haldið „ PubQuiz “ í Stúdentakjallaranum . Leikritið Stórskáldið fjallar um heimildarmyndagerðarkonuna Rakel sem fer ásamt Andra , tökumanni sínum og elskhuga , djúpt í Amazon-frumskóginn í leit að föður hennar , Benedikt , sem auk þess að vera nóbelskáld er dauðvona . Óuppgerð fjölskyldumál og framandi hitasótt blandast sjálfu höfundarverki Benedikts í draumkenndri og ærslafullri atburðarás þar sem áreiðanleiki heimsins fellur í sundur . Þessi sýning er fjölskylduvænn viðburður á mörkum leikhúss og myndlistar . Sýningin er unnin með óvenjulegri aðferð þar sem sagan í verkinu fær að kvikna út úr efniviðnum sem notaður er í sýningunni . Lífið var valin besta barnasýningin ársins 2015 á Grímunni , en sýningin fjallar um sköpunarkraft , vináttu og hringrás lífsins , þar sem unnið er með mold . Ungleikur var fyrst haldinn árið 2012 í þeim tilgangi að gefa ungum skáldum og leikurum vettvang til þess að sýna vinnu sína , en viðburðurinn hefur verið haldinn árlega síðan þá . Í ár eru fimm örverk sýnd saman á einu kvöldi , öll frumsamin eftir tilvonandi íslensk leikskáld . Meðal þeirra er verkið Gestaþrautir eftir Ernu Mist , sem tæklar eignarhald á raunsögum flóttamanna . Opin æfing með Sinfóníuhljómsveit Íslands Þessar lokaæfingar fyrir almenna áskriftartónleika Sinfóníuhljómsveitar Íslands eru opnar almenningi , en þar gefst gestum tækifæri til að heyra dagskrá tónleika kvöldsins að hluta eða heild og þannig glöggva sig á viðfangsefni tónleikanna . Stilla þarf væntingum í hóf þar sem um er að ræða vinnuæfingar en ekki hefðbundna tónleika , en aðgangseyrir endurspeglar þá staðreynd . Hvar ? Bíó ParadísHvenær ? 8. – 11. nóvemberAðgangseyrir : 800 kr. á hverja mynd . Á þessari kvikmyndahátíð verða fjórar mikilsmetnar japanskar kvikmyndir til sýnis . Umfjöllunarefni myndanna er margs konar , eins og svo sem fjölskyldulíf , borgaraleg firring og fleira . Kvikmyndirnar sýna að fólk túlkar ást á mismunandi vegu og birtingarmynd hennar er margvísleg . Kvikmyndirnar eru sýndar á japönsku með enskum texta . Framsækni tónlistarhópurinn Nordic Affect snýr aftur til Mengis til að halda þessa stöku tónleika , en á þeim kemur fram rússíbani fyrir trúleysingja , amma í háloftunum , ljósmynd og fjall sem breytast í tónverk og meira að segja ástin . Hópurinn flytur tónsmíðar eftir Báru Gísladóttur , Bergrúnu Snæbjörnsdóttur , Jobina Tinnemans , Maja Ratkje og Veronique Vöku . Ólöf Nordal er með tvær sýningar í gangi hjá Listasafni Reykjavíkur , Úngl og svo þessa , úngl-úngl , en sú síðarnefnda er hluti sýningaraðar sem er helguð list í almannarými . Ólöf Nordal á fjölda þekktra verka í almannarými í borginni og víðar , en meðal þekktari verka er Þúfa á Granda , Bríetarbrekka í Þingholtsstræti og Geirfugl við Ægisíðu . Sérstakt opnunarteiti er 9. nóvember kl. 16.00 . Ragnar Kjartansson , Davíð Þór Jónsson og Kristín Anna Valtýsdóttir halda tónleika á Gljúfrasteini upp úr bók Kjartans Júlíussonar , Reginfjöll að haustnóttum , en Halldór Laxness skrifaði formála að bókinni árið 1978 . Í henni má finna frásagnir Kjartans um skemmtigöngur hans um reginfjöll að síðhausti og undurfagrar frásagnir af draugum og heimalningum . Þrjár Ingibjargir renna saman í eina konu , einn hugarheim , einn hljóm . Tónleikaupplifun þar sem ljóð Ingibjargar Haraldsdóttur fléttast inn í töfrandi hljóðheim tveggja annarra Ingibjarga . Þar hljóma langspil , klarinett , kalimbur , spiladósir , píanó , rafhljóð , harmoníum og raddir . Ingibjörg Fríða og Ingibjörg Ýr hafa unnið að tónlistinni síðustu ár og hlutu í ár listamannalaun til að fullvinna tónlistina og gera klára til flutnings og upptöku á plötu . Verk Yui Yaegashi eru smágerð og geta virkað látlaus , en í þeim leynast flókin mynstur og lög smáatriða , þar sem hárfín notkun Yui á málningu og litavali skapar lifandi spennu á milli þess tilviljunarkennda og þess skipulagða ; á milli nákvæmni og óvæntra tilbrigða við fegurð , sem fá áhorfandann til að skoða aftur , og aftur , enn nær .